
34.
Par zemes vienības Birzes ielā 33A, Ikšķilē,  Ogres nov., daļas iznomāšanu SIA “ACBR”

[bookmark: _GoBack]Ogres novada pašvaldībā (turpmāk – Pašvaldība) 2026. gada 20. maijā saņemts SIA “ACBR”, reģistrācijas numurs 42403006225, juridiskā adrese: Ziepniekkalna iela 21A, Rīga, LV-1004, iesniegums (reģistrācijas Nr. 2-4.1/2742) ar lūgumu iznomāt zemes vienības Birzes ielā 33A, Ikšķilē, Ogres nov., daļu 500 m2 platībā projekta “a/c A6 Rīga-Daugavpils-Krāslava-Baltkrievijas robeža (Patarnieki) abas brauktuves (Ikšķile) 28,00-29,97 km pārbūve, trokšņa samazināšanas pasākumi, gājēju tuneļa pārbūve, gājēju-velosipēdu ceļa izbūve”  realizācijai, ierīkojot būvdarbu bāzi.
[bookmark: _Hlk230607426]Saskaņā ar ierakstu Zemgales rajona tiesas Ikšķiles pilsētas zemesgrāmatas nodalījumā Nr. 100000471702 nekustamais īpašums Birzes ielā 33A, Ikšķilē, Ogres nov., kadastra numurs 7405 002 0523, sastāv no zemes vienības, kadastra apzīmējums 7405 002 0620, ar kopējo platību 3782 m2 (turpmāk – Zemes vienība) un būves, kadastra apzīmējums 7405 002 0523 001. Īpašuma tiesības nostiprinātas Pašvaldībai.
	Publiskai personai piederoša vai piekrītoša zemesgabala vai tā daļas iznomāšanas kārtību un nosacījumus nosaka Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk – Noteikumi). Saskaņā ar Noteikumu 28. punktu lēmumu par neapbūvēta zemesgabala iznomāšanu pieņem iznomātājs. Noteikumu 29.6. apakšpunkts noteic, ka šo noteikumu 32., 40., 41., 42., 42.1, 42.2, 42.3, 43., 44., 45. un 46. punktu var nepiemērot, ja tiek iznomāts neapbūvēts zemesgabals, kas tiek izmantots ielu (tās daļu) transporta būvju un inženiertīklu būvdarbiem, kuru laikā tiek veikta ielas seguma uzlaušana, zemes darbi un ielas konstrukcijas atjaunošana, kā arī citu būvdarbu laikā, ja neapbūvēts zemesgabals tiek izmantots nožogojumu, sastatņu, konteineru, estakāžu, būvmateriālu un dažādu mehānismu, kā arī citu pagaidu konstrukciju novietošanai, kuras saistītas ar minētajiem būvdarbiem.
Noteikumu 30.4. apakšpunkts noteic,  ka šo noteikumu 29.5., 29.6., 29.7., 29.8., 29.9. un 29.10. apakšpunktā minētajā gadījumā nomas maksu nosaka atbilstoši Ministru kabineta, pašvaldības domes, citas atvasinātas publiskas personas vai kapitālsabiedrības kapitāla daļu turētāja apstiprinātam nomas pakalpojumu maksas cenrādim, kas noteikts, ņemot vērā neatkarīga vērtētāja noteikto tirgus nomas maksu, vai neatkarīga vērtētāja noteiktajai tirgus nomas maksai (bet tā nedrīkst būt mazāka par šo noteikumu 5. punktā minēto). Nomas pakalpojumu maksas cenrādi un nomas maksu pārskata atbilstoši nepieciešamībai un tirgus situācijai un maina ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā. Nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.
Zemes vienības iznomāšana ir lietderīga un atbilst sabiedrības interesēm, jo tā nodrošina būvniecības projekta sekmīgu un nepārtrauktu īstenošanu, veicina Pašvaldības teritorijas attīstību, publiskās infrastruktūras izveidi un sakārtošanu, kā arī rada priekšnoteikumus drošai un organizētai būvniecības procesa norisei.
[bookmark: _Hlk499713510]Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 25. maija novērtējumu Nr. L16196/ER/2026, Zemes vienības iespējamā viena gada tirgus nomas maksas vērtība ir 555 EUR (pieci simti piecdesmit pieci euro).
[bookmark: _Hlk230598547]Pašvaldības mantas novērtēšanas un izsoles komisija 2026. gada 25. maijā, protokols Nr. KO-14/72 “Par zemes vienības ar kadastra apzīmējumu 7405 002 0620, Birzes ielā 33A, Ikšķilē, Ogres novadā daļas nomas maksas noteikšanu”, ir noteikusi zemes vienības, kadastra apzīmējums 7405 002 0620, daļas 500 m² platībā, kura ietilpst nekustamā īpašuma Birzes iela 33A, Ikšķile, Ogres novads, kadastra numurs 7405 002 0523 sastāvā, viena gada nomas maksu 555,00 EUR (pieci simti piecdesmit pieci euro) jeb 1,11 EUR/m² bez PVN.
Pamatojoties uz Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 6., 28. punktu, 29.6., 30.4. apakšpunktu un ņemot vērā Pašvaldības mantas novērtēšanas un izsoles komisijas 2026. gada 25. maija lēmumu “Par zemes vienības ar kadastra apzīmējumu 7405 002 0620, Birzes ielā 33A, Ikšķilē, Ogres novadā daļas nomas maksas noteikšanu” (protokols Nr. KO-14/72),

balsojot: ar 19 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Iznomāt SIA “ACBR”, reģistrācijas numurs. 42403006225, juridiskā adrese: Ziepniekkalna iela 21A, Rīga, LV-1004, nekustamā īpašuma Birzes ielā 33A, Ikšķilē, Ogres novadā, kadastra numurs 7405 002 0523, sastāvā esošās zemes vienības, kadastra apzīmējums 7405 002 0620, daļu 500 m2 platībā, turpmāk – Zemes vienība, (Zemes vienības robežu shēma pielikumā), būvdarbu bāzes ierīkošanai, uz būvdarbu veikšanas laiku, bet ne ilgāk kā līdz 2027. gada 30. jūnijam.
2. Noteikt Zemes vienības nomas maksu 555 EUR (pieci simti piecdesmit pieci euro) gadā, papildus maksājot pievienotās vērtības nodokli un nekustamā īpašuma nodokli, un nomnieka pienākumu kompensēt sertificēta vērtētāja atlīdzības summu – 242 EUR (divi simti četrdesmit divi euro).
3. Pilnvarot Ogres novada Ikšķiles pilsētas un Tīnūžu pagasta apvienības pārvaldes vadītāju noslēgt zemes nomas līgumu saskaņā ar šī lēmuma 1., 2. punktu, saskaņojot ar Pašvaldības Centrālo administrāciju.
4. Kontroli par lēmuma izpildi uzdot Ogres novada pašvaldības izpilddirektoram.

